Sewe in hof ná man in brand sterf | Nuus24
Sewe in hof ná man in brand sterf
Man brand dood in sy huis
Johannesburg – Sewe mense wat daarvan beskuldig word dat hulle ‘n man doodgemaak het deur sy huis aan die brand te steek, het Maandag in die Giyani-landdroshof in Limpopo verskyn, het die polisie gesê.Volgens lt. kol. Mohale Ramatseba het vier vroue en drie mans, tussen die ouderdomme van 24 en 46, in die hof verskyn.Die saak is tot 20 April uitgestel vir verdere ondersoek. Hulle staan tereg op aanklagte van moord, poging tot moord, openbare geweld en brandstigting.Die sewe het na bewering die huis van die 79-jarige Tarazeta Mathebula verlede week aan die brand gesteek. Hy het binne die huis gesterf, terwyl sy 55-jarige skoonsuster ernstig beseer is toe inwoners haar aangerand het. Sy is na ‘n nabygeleë hospitaal geneem.Inwoners het Mathebula daarvan beskuldig dat hy heksery beoefen.- Volg Nuus24 op Twitter - SAPA
Lees meer oor: brandstigting | moorde VOLGENDE OP NUUS24X